Gauteng-treine deur weerligskade beïnvloedWeerligskade by ŉ substasie by Kaalfontein in Midrand het ŉ vertraging op verskeie spoorlyne veroorsaak, het die Passasierspooragentskap van Suid-Afrika (PRASA) Dinsdag gesê. ŉ Tweede substasie is ook deur Sondag se weerlig geraak en ernstige skade is aan die sinjaalapparaat aangerig, het Lawrence Venkile, woordvoerder vir PRASA in ŉ verklaring gesê. Gevolglik is daar lang vertragings op die Leralla, Tembisa en Olifantsfonteinlyne en alle Johannesburg-Pretoria treine. “Weens die erns van die skade verwag ons dat dit ons ongeveer ŉ week gaan neem om die skade te herstel.”